**5η Δραστηριότητα**

**Ονοματεπώνυμο :**

**Τάξη :** γ΄

**Γνωστικό αντικείμενο :** Ευέλικτη Ζώνη

**Ενότητα :** Το νερό πηγή ζωής

**Υποενότητα :** Ο κύκλος του νερού

**Εμπλεκόμενες περιοχές :** Μελέτη Περιβάλλοντος, Τ.Π.Ε.

**Διδακτικός χρόνος :** 40 λεπτά

**Λογισμικό που θα χρησιμοποιήσω :**, Ψηφιακό Αποθετήριο εκπαιδευτικού περιεχομένου Φωτόδεντρο.

Μηχανή αναζήτησης στο Διαδίκτυο

**Εποπτικό υλικό :** Φύλλο εργασίας

**Λόγοι επιλογής του λογισμικού :**

**Συμβατότητα με τα ΑΠΣ και με τα ΔΕΠΠΣ:** Το θέμα είναι απολύτως συμβατό με τα ΑΠΣ και τα ΔΕΠΠΣ, εφόσον αποτελεί θεματική περιοχή της Ευέλικτης Ζώνης και συνδέεται με ενότητες επιμέρους γνωστικών αντικείμενων της Δ΄ τάξης μέσα σε ένα διεπιστημονικό πλαίσιο με δυνατότητες για διαθεματικές προεκτάσεις. Οι στόχοι που τίθενται άπτονται πλήρως του αντίστοιχου αναλυτικού προγράμματος. Ο κεντρικός άξονας του θέματος εντάσσεται στη γενική θεματική ενότητα του ΑΠΣ: «Περιβαλλοντική Εκπαίδευση».

**Σκοπός:**

Οι μαθητές να είναι ικανοί, χρησιμοποιώντας τη μηχανή αναζήτησης, να συλλέξουν το κατάλληλο υλικό και να παρουσιάσουν τον κύκλο του νερού με προσομοίωση από το εκπαιδευτικό αποθετήριο εκπαιδευτικού περιεχομένου.

**Στόχοι:**

Οι μαθητές:

* Να ασκηθούν στη πλοήγηση και χρήση της Ιστοσελίδας Φωτόδεντρο.
* Να συγκεντρώνουν πληροφορίες, να τις επεξεργάζονται και να καταλήγουν σε συμπεράσματα
* Να εργαστούν ομαδικά

**Προηγούμενες γνώσεις:**

Οι μαθητές έχουν αναπτύξει δεξιότητες χρήσης του Η/Υ μέσω λογισμικών γενικής χρήσης και έχουν εξοικειωθεί με τις βασικές λειτουργίες του.

**Προετοιμασία:**

Οι μαθητές οργανώνονται σε ομάδες δύο ή τριών ατόμων ανάλογα με τον αριθμό των διαθέσιμων Η/Υ στο εργαστήρι Πληροφορικής του σχολείου. Κάθε ομάδα βρίσκεται μπροστά σε έναν Η/Υ ακολουθώντας τις οδηγίες του φύλλου εργασίας.

ΦΩΤΟΔΕΝΤΡΟ: Ψηφιακά Αποθετήρια και Εθνικός Συσσωρευτής Εκπαιδευτικού Περιεχομένου <http://photodentro.edu.gr>

Το Φωτόδεντρο αποτελεί την κεντρική διαδικτυακή υπηρεσία του Υπουργείου Παιδείας και Θρησκευμάτων για τη συγκέντρωση, οργάνωση αποδοτική αναζήτηση και διάθεση στην εκπαιδευτική κοινότητα ψηφιακού εκπαιδευτικού περιεχομένου για τη σχολική εκπαίδευση.

Περιλαμβάνει μια σειρά από Ψηφιακά Αποθετήρια Εκπαιδευτικού Περιεχομένου με το όνομα «Φωτόδεντρο» καθένα από τα οποία εξυπηρετεί διαφορετικούς στόχους.

Όλα τα αποθετήρια είναι ανοιχτά σε όλους, μαθητές, δασκάλους, γονείς αλλά και κάθε ενδιαφερόμενο.